শেখ জীবিত ফিরে আসায় বাংলাদেশের পররাষ্ট্রনীতিতে ধীরে ধীরে ভারসাম্য সৃষ্টি হয়। শেখ স্পষ্ট করলেন যে, দেশটা মুসলিম সংখ্যাধিক্যের দেশ। তিনি ইন্ডিয়ার ভ্রæকুটি উপেক্ষা করে ওআইসিতে গেলেন। লাহোরে গেলেন। ভুট্টো বাংলাদেশে এলেন, সাভারে জাতীয় স্মৃতিসৌধে ফুল ছড়ালেন। পাকিস্তান আগেই বাংলাদেশকে স্বীকৃতি দিয়েছে। জাতিসংঘে গিয়ে তিনি ফাঁকে মার্কিন প্রেসিডেন্টের সঙ্গে কথা বললেন। চীনকে তো পরোক্ষভাবে ‘ফিলার’ দিয়েছেনই। মধ্যপ্রাচ্যে মুসলিম দেশগুলোর সঙ্গেও সম্পর্ক উন্নয়ন করলেন। এসব কিন্তু ইন্ডিয়ার পছন্দ হয়নি। তাদের পররাষ্ট্র সচিব ডিকসিট ক্ষোভ প্রকাশ করে বললেন যে, শেখ তাদের কথা শুনেন না। যে নেতা পাকিস্তান আন্দোলন করেও পাকিস্তানের অন্যায্য কথা শুনেন নাই, তিনি কি করে অন্যের কথা শুনবেন?